**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI CLUJ** |

**PROIECTUL DECIZIEI ETAPEI DE ÎNCADRARE**

**Nr. din 12.06.2019**

Ca urmare a solicitării de emitere a acordului de mediu adresate de **SPITALUL DE BOLI PSIHICE CRONICE BORŞA prin manager d-na Jucan Ana**, cu sediul în com. Borşa, sat Borşa, nr. 258, jud. Cluj, înregistrată la APM Cluj cu nr. 23024/04.12.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor depuse cu 14354/27.05.2019 şi a consultărilor desfăşurate în cadrul şedinţei Comisiei de Analiză Tehnică din data de 11.06.2019, că proiectul **„Desfiinţare corpuri de clădire existente – C13, C15 şi C16 şi construire pavilion spital de boli psihice cronice Borşa, branşamente şi racorduri la reţelele de utilităţi urbane”**, propus a fi amplasat în com. Borşa, sat Borşa, nr. 258, jud. Cluj, nu se supune evaluării impactului asupra mediului.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. II., la pct. **13.a “Orice modificări sau extinderi, altele decât cele prevazute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”**, în categoria proiectelor cu potenţial impact asupra mediului, pentru care trebuie stabilit dacă este necesară evaluarea impactului asupra mediului;

 **b)** conform Certificatului de urbanism nr. 1111 din 08.11.2018 emis de Consiliul Judeţean Cluj:

- imobilul studiat este situat în intravilanul localităţii Borşa şi este proprietatea Judeţului Cluj în administrarea Spitalului de boli psihice cornice Borşa;

- folosinţa actuală: curţi – construcţii;

- destinaţia stabilită prin planurile de urbanism şi de amenajare a teritoriului aprobate: Zonă instituţii şi servicii, dotări IS – UTR IS 10 – Spitalul de boli psihice;

 **c)** investiţia propusă nu se cumulează cu alte proiecte, în sensul amplificării impactului;

 **d)** realizarea şi utilizarea investiţiei propuse nu implică generarea de emisii semnificative în mediu;

 **e)** nu sunt afectate zone de pădure sau cu folosinţă specială;

 **f)** amplasamentul nu este situat în interiorul sau vecinatatea niciunei arii naturale protejate;

 **g)** proiectul nu va utiliza resurse naturale;

 **h)** în urma executării lucrărilor, deşeurile rezultate se vor valorifica/elimina prin firme autorizate;

 **i)** la evaluarea proiectului au fost luate în considerare criteriile prevăzute în Anexa nr. II A, coroborat cu cele din Anexa nr. III din Directiva 2014/52/UE;

 **j)** pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

**\_\_- respectarea proiectului care prevede** construirea unui corp de clădire în care se vor amplasa saloane pentru 120 de paturi pentru spitalizarea de lungă durată a pacienţilor cu afecţiuni psihice cornice;

- se propun următoarele lucrări:

- demolarea corpurilor de clădire existente pe zona unde urmează să se amplaseze noua construcţie;

- realizarea corpului nou de clădire pe amplasamentul eliberat;

- extinderea reţelelor din incintă pentru a asigura echiparea edilitară a noii clădiri;

- amenajarea zonei exterioare din jurul clădirii;

- realizarea unui rezervor de apă subteran care să asigure rezerva de apă potabilă;

- construcţiile propuse pentru demolare au o suprafaţă construită şi desfăşurată de 252 mp şi au următoarele destinaţii:

- corp C13 – biofiltru;

- corp C15 – coteţ de porci;

- corp C16 – staul oi (clădire casată);

- clădirea propusă va avea regimul de înălţime P+2E, suprafaţa construită de 1.102,15 mp şi suprafaţa desfăşurată de 2.881,75 mp; în această clădire se vor amenaja 120 de paturi cu spaţiile anexă aferente, precum şi o centrală termică care deserveşte clădirea

**\_\_- bilanţ teritorial existent:**

- construcţii: 2.026,40 mp; spaţii verzi amenajate: 19.753,50 mp; dalaje, platforme, circulaţii pietonale şi auto: 3.719,10 mp; total: 25.499,00 mp;

**\_\_- bilanţ teritorial propus:**

- construcţii: 2.998,05 mp; spaţii verzi amenajate: 17.633,85 mp; dalaje, platforme, circulaţii pietonale şi auto: 4.867,10 mp; total: 25.499,00 mp;

**\_\_-** **utilităţi**:

- alimentarea cu apă a obiectivului se va asigura prin branşament la reţeaua de alimentare cu apă existentă în zonă, administrată de Compania de Apă Someş S.A.;

- apele uzate menajere vor fi colectate prin intermediul unei reţele interne de canalizare, epurate în staţie de epurare şi evacuate în cursul de apă Borşa; apele pluviale convenţional curate vor fi evacuate în cursul de apă Borşa;

- alimentarea cu energie electrică se va face prin branşament la reţeaua naţională;

- încălzirea se va face cu centrala termică propusă prin proiect, care funcţionează pe peleţi; centrala este formată din două cazane care sunt echipate cu arzătoare capabile să utilizeze şi alt tip de combustibil (seminţe, sâmburi, cereale, lemne), fără a fi necesară schimbarea arzătorului; cazanele au prevăzute lângă ele două rezervoare de peleţi din care se vor alimenta automat arzătoarele cazanelor prin intermediul unor şnecuri; acestea asigură funcţionarea automată, fără supreveghere, pe o perioadă determinată (1-3 zile); pentru mărirea capacităţii de funcţionare fără a fii necesară încărcarea manuală, s-a prevăzut un siloz de depozitare a peleţilor, în exterior, lângă centrala termică, de circa 10 tone; acesta dispune la rândul său de un sistem automat de distribuţie a peleţilor (şnec şi motor de acţionare a şnecului) de la siloz la buncărele de încărcare de lângă cazane; evacuarea gazelor arse se va face prin intermediul a două coşuri cu diametrul de 300 mm şi înălţimea de cca. 7,50 m;

- utilizarea exclusiv a terenurilor stabilite prin proiect pentru amplasarea organizării de şantier;

- amplasarea organizării de şantier astfel încat să nu fie ocupate sau alterate spaţiile verzi amenajate;

- utilizarea de sisteme de împrejmuire a amplasamentului organizării de şantier în scopul minimizării impactului prafului generat de manevrarea şi stocarea materialelor asupra zonelor învecinate;

- luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;

- depozitarea pe suprafeţe minime a volumelor rezultate din decopertări şi săpături;

**-** aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate;

- asigurarea transportului şi manipulării materialelor de construcţie pentru evitarea pierderilor din utilajele de transport;

**-** diminuarea la minimum a ȋnălţimilor de descărcare a materialelor;

- stropirea solului ȋn fazele de pregătire prin decopertare/săpături/excavări ȋn vederea evitării emisiilor de pulberi ȋn perioadele cu vânt;

- asigurarea unei umidităţi adecvată a materialului excavat/transportat/ȋmprăstiat;

**-** evitarea pierderilor de materiale de construcţie din utilajele de transport;

**-** respectarea căilor de acces pentru utilaje şi mijloace de transport;

- utilizarea unor variante de construcţie moderne, cu generare minimă de deşeuri;

- se interzice depozitarea deşeurilor de orice fel în mod neorganizat pe sol;

- stropirea cu apă a deşeurilor rezultate din demolări, depozitate temporar/manevrate, în perioadele lipsite de precipitaţii;

- limitarea /evitarea desfăşurării lucrărilor cu emisii de praf în perioade cu vânt puternic;

- stocarea temporară a deşeurilor menajere şi a celor rezultate din construcţii şi demolări în spaţii special amenajate şi eliminarea/valorificarea acestora prin firme specializate şi autorizate;

**- valorificarea şi/sau eliminarea deşeurilor rezultate din demolări prin firme specializate şi autorizate;**

- valorificarea şi/sau eliminarea deşeurilor rezultate în urma implementării proiectului prin firme specializate şi autorizate;

- amenajarea de suprafeţe izolate/impermeabilizate corespunzător pentru depozitarea substanţelor potenţial poluatoare;

**-** se vor evita orice scurgeri accidentale pe sol;

- folosirea de utilaje performante care nu produc pierderi de substanţe poluante în timpul funcţionării;

**-** întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;

**-** efectuarea la timp a reviziilor tehnice curente ale autovehiculelor şi utilajelor nerutiere utilizate pe amplasament, pentru încadrarea în nivel de emisii normat;

**-** se interzic lucrările de întreţinere şi reparaţii la utilajele şi mijloacele de transport în cadrul obiectivului de investiţie, acestea se vor realiza numai prin unităţi specializate autorizate;

**-** se interzice spălarea maşinilor şi a utilajelor ȋn zona de lucru;

**-** se vor utiliza utilaje şi mijloace de transport silenţioase care nu generează zgomot peste limitele admise (sau dotarea acestora cu echipamente de reducere a zgomotului);

**-** ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;

**-** stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;

**-** organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;

**-** oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;

**-** oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;

**-** pe perioada de realizare a lucrărilor se vor lua măsuri pentru evitarea accidentării populaţiei din zonă:

* marcarea corespunzătoare a lucrărilor periculoase;
* protejarea/supravegherea utilajelor menţinute în zona lucrărilor;
* reducerea vitezei de circulatie a vehiculelor grele pentru transportul materialelor şi echipamentelor;
* utilizarea de autocamioane cu prelate pentru transportul materialelor care pot genera praf;

- refacerea la starea iniţială a terenurilor ocupate temporar, la finalizarea lucrărilor;

- după finalizarea lucrarilor, în cazul afectării învelişului vegetal, acesta va fi redat folosinţei iniţiale, utilizîndu-se pe cât posibil stratul ierbos de descopertă;

- realizarea de spaţii verzi cu plantaţii corespunzătoare pe suprafeţele libere neocupate cu circulaţii, parcaje şi platforme funcţionale;

**- racordarea la reţeaua de canalizare comunală în momentul realizării şi funcţionării acesteia;**

- respectarea condiţiilor impuse prin actele de reglementare emise de alte autorităţi;

- titularul proiectului are obligaţia de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;

- conform Ordinului 1798/2007, cu modificările şi completările ulterioare, la finalizarea investiţiei şi înainte de punerea în funcţiune a obiectivului aveţi obligaţia solicitării şi obţinerii autorizaţiei de mediu.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **p. DIRECTOR EXECUTIV**

**dr. ing. LIANA MUREŞAN**

 **Şef serviciu AAA,**

 **ing. Anca Cîmpean**

**Întocmit: cons. Gabriela Iscru**

12.06.2019, ora 12.45

20.03.2019, ora 11.00